**LĒMUMS**

Liepājā

|  |  |
| --- | --- |
| 2024. gada 17. oktobrī |  Nr.419/10(prot. Nr.10, 33.§) |

Par lietošanas tiesību aprobežojumu

zemesgabalā Lazaretes ielā 8,

Liepājā

 Liepājas valstspilsētas pašvaldība ir saņēmusi akciju sabiedrības “Sadales tīkls” 2024. gada 12. augusta vēstuli Nr.308000-10/1370 “Par aprobežojuma līgumu noslēgšanu Lazaretes ielā 8, Liepājā” (Nr.929/1.11.), kurā norādīts, ka saskaņā ar SIA “Liepājas Energomontāža” izstrādāto projektu “VS kabeļu līniju pārbūve Lazaretes un Ģenerāļa Baloža ielās, Liepājā (IO-264144)” paredzēts izbūvēt jaunu 10kV elektropārvades kabeļu līniju pašvaldībai piederošajā zemes vienībā Liepājā Lazaretes ielā 8 (kadastra apzīmējums 1700 002 0127), kā rezultātā veidosies jauns apgrūtinājums – elektropārvaldes kabeļu līnija ar aizsargjoslu 295 m2.

 Pamatojoties uz Pašvaldību likuma 73. panta trešo daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot akciju sabiedrības “Sadales tīkls” 2024. gada 12. augusta vēstuli Nr.308000-10/1370 “Par aprobežojuma līgumu noslēgšanu Lazaretes ielā 8, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 9. septembra priekšlikumu (sēdes protokols Nr.15) un Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atbalstīt akciju sabiedrības “Sadales tīkls” lūgumu un atļaut par labu akciju sabiedrībai “Sadales tīkls” (reģistrācijas Nr.40003857687; juridiskā adrese: Šmerļa iela 1, Rīga) noteikt lietošanas tiesību aprobežojumu Liepājas valstspilsētas pašvaldības nekustamajam īpašumam, zemes vienības Liepājā Lazaretes ielā 8 (kadastra apzīmējums 1700 002 0127) daļai, elektroapgādes objekta – 10kV kabeļu līnijas ar aizsargjoslu aptuveni 295 m2 platībā (pielikumā) – ierīkošanai un ekspluatācijai. Zemesgabala platība var tikt precizēta pēc projekta apstiprināšanas.

2. Pilnvarot Liepājas Nekustamā īpašuma pārvaldes vadītāju Liepājas
valstspilsētas pašvaldības vārdā noslēgt līgumu ar akciju sabiedrību “Sadales tīkls” par lēmuma 1. punktā minēto lietošanas tiesību aprobežojumu, paredzot par to vienreizēju atlīdzību, saskaņā ar Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanu vai rekonstrukcijai nepieciešamā zemes īpašuma atsavināšanu vai lietošanas tiesību ierobežošanu”.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, AS “Sadales tīkls” |